Stesen Komuter Bank Negara

Bank Negara merupakan sebuah stesen Komuter di Kuala Lumpur, Malaysia, dinamakan atas ibu pejabat Bank Negara Malaysia yang bersebelahan. Stesen ini dikongsi oleh kedua-dua Laluan Rawang-Seremban dan Laluan Sentul-Pelabuhan Klang. Stesen ini terletak di Jalan Dato' Onn.

 Sejarah 

Sebelum kerja elektrifikasi bermula, terdapat sebuah perhentian keretapi yang terletak 30 meter dari lokasi kini. Perhentian ini cumalah sebuah teduhan ringkas tanpa apa-apa kemudahan - sangat mirip sebuah perhentian bas. Keretapi berenjin disel selalu datang ke sini mengambil penumpang ke Subang Jaya dengan perjalanan sepanjang 23km dan tambang sebanyak RM1.00 setiap perjalanan. Tiket dijual di dalam keretapi. Kini perhentian ini telah dirobohkan.

Stesen ini dibina semasa pengembaran landasan dan elektrifikasi landasan di Kuala Lumpur, Selangor, dan Negeri Sembilan antara 1990 hingga 1994, sebagai persediaan bagi perkhidmatan KTM Komuter. 

 Pertukaran 


Sistem LRT

Biarpun tidak berintegrasi baik, stesen Komuter Bank Negara direka dalam peta transit rasmi sebagai sebuah stesen pertukaran dengan Stesen LRT Bandaraya dalam Laluan Ampang. Pertukaran antara kedua-dua stesen ini memerlukan lintasan jambatan jalan kaki sepanjang 70 m yang melintasi jalan raya dan Sungai Gombak. Jarak berjalan kaki antara kedua-dua stesen ini dianggarkan sepanjang 140 m. Stesen Lalauan Ampang terletak tidak jauh dari perhentian bas di sepanjang Jalan Raja Laut, Jalan Dang dan Jalan Tuanku Abdul Rahman.

Sistem bas rapidKL

Stesen Komuter Bank Negara dapat dicapai dengan bas rapidKL yang berikut:-

B101 : Titiwangsa - LRT Masjid Jamek - KL Sentral - Dataran Merdeka - Titiwangsa 
B111 : LRT Maluri - Chow Kit KL Monorail - LRT Maluri

Rujukan

Kategori:Stesen Laluan Sentul-Pelabuhan Klang
Kategori:Stesen Laluan Rawang-Seremban
Kategori:Stesen kereta api di Kuala Lumpur